Tamási és a Városkörnyéki Önkormányzatok Szociális Integrációs Központja Család-és Gyermekjóléti Központ
7090 Tamási, Kossuth Lajos tér 17. 
E-mail cím: tamasigyermekjoletikozpont@gmail.com
KAPCSOLATTARTÁSI ÜGYELET HÁZIRENDJE

A Tamási és a Városkörnyéki Önkormányzatok Szociális Integrációs Központja Család-és Gyermekjóléti Központja (továbbiakban: központ) kapcsolattartási ügyeletet biztosít hatósági  határozatban vagy ítéletben meghatározott időpontban és személyek számára. 

A szolgáltatás igénybevétele előtt és feltételeként a központ és kapcsolattartásra jogosult 18. életévüket betöltött személyek írásbeli, Intézményi Keretmegállapodás Kapcsolattartási Ügyeletre (továbbiakban: megállapodás) elnevezésű együttműködési megállapodást kötnek és aláírásukkal igazolják, hogy elfogadták a Kapcsolattartási Ügyelet Házirendjét (továbbiakban: házirend). Megállapodás aláírása nélkül a szolgáltatás nem vehető igénybe.
A kapcsolattartásra kijelölt helyiségben a jogerős bírósági ítéletben, végzésben, gyámhivatali határozatban foglaltak szerinti, kapcsolattartásra jogosult személy, a kapcsolattartásban érintett gyermek és a kapcsolatügyeletet ellátó személy (kapcsolattartást segítő/felügyelő személy) tartózkodhat. 
A kapcsolattartásban érintett felek a kapcsolattartás kezdő időpontját megelőzően 10 perccel megérkeznek, annak érdekében, hogy a kapcsolattartás időben elkezdődhessen.
A kapcsolattartásra érkező gyermeket gondozó szülő, egyéb kísérő a kapcsolattartás időtartama alatt nem tartózkodik a központ területén. Ez alól kivételt képeznek azon méltánylást igénylő esetek, melyek hatósági szabályozása másként rendelkezik vagy egyéb ok indokolja (pl.: a gyermek egészségi állapota, gyermek életkora, egyéb egyéni élethelyzet). A méltánylást igénylő esetekben a család- és gyermekjóléti központ szakmai vezetője és/vagy a kapcsolatügyeletet ellátó személy engedélyezi a gondozó szülő, egyéb kísérő jelenlétét. Ebben az esetben a gondozó szülő, egyéb kísérő vállalja, hogy a kapcsolattartás időtartama alatt, a kapcsolatügyeletet ellátó személy által kijelölt helyiségben tartózkodik és a kapcsolattartást semmilyen módon sem zavarja. 

A gondozó szülő, egyéb kísérő a központ munkatársának megadja azt a telefonszámot, melyen a kapcsolattartás teljes időtartama alatt elérhető. Amennyiben a kapcsolattartásra jogosult személy késik, a késési időpont nem változtat a kapcsolattartás záró időpontján. A szabályozott kapcsolattartási időponton és formán kívül a központ nem biztosít kapcsolattartást. 

A kapcsolattartás időtartama alatt a kapcsolattartáson részt vevő személyek kép – és hangfelvételt nem készíthetnek. 
A kapcsolattartásra nem engedünk be tudatmódosító szer hatása alatt álló, agresszív vagy bármely módon provokatív, veszélyeztető viselkedést tanúsító személyt, aki a kapcsolattartás békés, nyugodt, biztonságos légkörét megzavarja. Az ilyen jellegű zavaró magatartás a kapcsolattartás azonnali leállítását vonja maga után.
A kapcsolattartást a felügyelő személy, kizárólag a gyermek mindenek felett álló érdekében és/vagy jogainak védelme érdekében megszakíthatja és/vagy lezárhatja. Ennek tényét (okát, időpontját, körülményeit) a felügyelő személy a kapcsolattartási naplóban rögzíti.
A központ szakmai vezetője engedélyezheti, hogy a kapcsolattartáson – a központ megítélése alapján- két felügyelő személy legyen jelen.

Amennyiben a kapcsolattartásra jogosult szülő a gyermek előtt, a gondozó szülőre becsmérlő kifejezéseket használ, akkor a kapcsolattartást a másodszori figyelmeztetés szükségessége esetén a kapcsolattartást felügyelő személy lezárja.
Abban az esetben, ha valamelyik fél agresszív, provokatív, a nyugodt, biztonságos légkört veszélyeztető magatartást tanúsít, félelmet keltő, fenyegető, szóbeli vagy fizikai megnyilvánulással él, az a találkozás azonnali leállítását vonja maga után. 

A kapcsolattartási ügyelet szolgáltatás felfüggesztésre kerül az alábbi esetekben: 

- intézményi keret- megállapodás be nem tartása, 

- a házirendben foglaltak megszegése, 

- ha bármelyik fél a gyermeket veszélyeztető magatartást tanúsít. 

A szociális igazgatásról és szociális ellátásokról szóló 1993. évi III. törvény 94/L. § (2) b. pontja értelmében a családsegítést és gyermekjóléti szolgáltatást végző munkatárs közfeladatot ellátó személynek minősül, szükség esetén rendőrség segítségét kérheti, valamint az intézmény feljelentéssel élhet az illetékes hatóság felé. 
Amennyiben a kapcsolattartáson történtek indokolják, a központ munkatársa kihívja a mentőszolgálatot, rendőrséget, tűzoltóságot. 

A kapcsolattartáson történtekről a kapcsolattartást felügyelő személy kapcsolattartási naplót tölt ki és ír alá, melyet a kapcsolattartásra jogosult személy is aláír. A kapcsolattartási naplóba a kapcsolattartást felügyelő személyen kívül más nem ír bele. A központ a kapcsolattartási naplót a kapcsolattartást követő munkanapon – írásbeli iratbetekintési kérelem szakmai vezető általi jóváhagyását követően – a kapcsolattartásra jogosult személy és a kapcsolattartás biztosítására kötelezett személy által megadott e- mail címre, szkennelve megküldi.
A felek akadályoztatása esetén – egyéb hatósági intézkedés hiányában - a kapcsolattartás akadályáról 24 órával a kapcsolattartás kezdő időpontját megelőzően egymást és a család- és gyermekjóléti központot, hitelt érdemlő módon írásban (pl.: e- mail, sms) kell értesíteni. A kapcsolattartásban érintett gyermek és a kapcsolattartás biztosítására kötelezett személy a kapcsolattartás kezdeti időpontját követő 15 perc után, amennyiben a kapcsolattartásra jogosult személy nem érkezik meg, elhagyhatják a központ területét. 
A család- és gyermekjóléti központ e- mail címe: tamasigyermekjoletikozpont@gmail.com, a család- és gyermekjóléti központ telefonszáma: 06 30 527 7265.

AZ INTÉZMÉNYBEN TARTÓZKODÁS ÉS A KAPCSOLATTARTÁSI ÜGYELET MAGATARTÁSI SZABÁLYAI
1. Az intézmény szolgáltatásait igénybe vevő személy köteles az intézmény Házirendjét, valamint az intézmény munkatársainak a szolgáltatás biztonságos, zavartalan és szabályszerű biztosításával összefüggő, jogszerű intézkedéseit betartani.

2. Az intézmény területén valamennyi igénybe vevő köteles olyan magatartást tanúsítani, amely más személyek – különösen a jelen lévő gyermekek, ügyfelek és munkatársak – emberi méltóságát, személyiségi jogait, testi és lelki biztonságát tiszteletben tartja.

3. Tilos az intézmény területén a munkatársakkal vagy más igénybe vevőkkel szembeni fenyegető, megfélemlítő, sértő, megalázó, agresszív vagy indokolatlanul indulatos magatartás, továbbá minden olyan kommunikáció vagy viselkedés, amely a szolgáltatás nyugodt és biztonságos biztosítását akadályozza vagy súlyosan zavarja.

4. Az intézmény munkatársának szakmai álláspontjával, intézkedésével vagy eljárásával kapcsolatos kifogás a Házirendben meghatározott panaszkezelési rend szerint jelezhető. A kifogás vagy panasz előterjesztése nem jogosítja fel az igénybe vevőt arra, hogy a szolgáltatás igénybevétele során a munkatárs jogszerű intézkedésének végrehajtását akadályozza, a Házirend rendelkezéseit figyelmen kívül hagyja vagy a szolgáltatás rendjét megzavarja.

5. A kapcsolattartási ügyelet során a résztvevők kötelesek együttműködni a kapcsolattartást biztosító szakemberrel, és betartani a kapcsolattartásra vonatkozó bírósági vagy hatósági rendelkezést, valamint az intézménynek az annak végrehajtását szolgáló szabályait.

6. A felügyelt kapcsolattartás során a felügyelő szakember a kapcsolattartás biztonságos és szakmailag megfelelő lebonyolítása érdekében, a bírósági vagy hatósági rendelkezés és saját szakmai kompetenciája keretei között, a résztvevőket a Házirend betartására felszólíthatja, és a szolgáltatás rendjének fenntartásához szükséges intézkedést megteheti.

7. A kapcsolattartásban részt vevő személy köteles tartózkodni attól, hogy a gyermek jelenlétében a másik szülővel, az intézmény munkatársával vagy más személlyel konfliktust kezdeményezzen, emelt hangon vagy sértő módon vitatkozzon, illetve a gyermeket a szülők vagy a szülő és az intézmény közötti konfliktusba bevonja.

8. A kapcsolattartás során a gyermekkel szemben tilos minden olyan kommunikáció vagy magatartás, amely a gyermek számára félelemkeltő, fenyegető, megalázó, indokolatlanul érzelmileg megterhelő, vagy őt a jelen lévő személyek közötti konfliktusban állásfoglalásra kényszeríti.

9. A kapcsolattartási ügyelet résztvevője a kapcsolattartás menetét, helyszínét, a jelen lévő személyek körét, illetve a bírósági vagy hatósági rendelkezésben meghatározott feltételeket egyoldalúan nem változtathatja meg. Az ezek megváltoztatására irányuló kérelmet az arra hatáskörrel rendelkező szervhez, illetve – ha arra jogszabály lehetőséget biztosít – az intézményhez terjesztheti elő.

10. Az intézmény munkatársának személyére vagy szakmai tevékenységére vonatkozó kifogás előterjeszthető. Az igénybe vevő azonban valamely munkatárs kizárását, lecserélését vagy a kapcsolattartásból történő eltávolítását egyoldalúan nem határozhatja meg. Az ilyen kérelemről – amennyiben annak elbírálása az intézmény hatáskörébe tartozik – az intézményvezető vagy a szakmai vezető dönt.

11. A kapcsolattartás során történteket a kapcsolattartást biztosító szakember a vonatkozó szakmai szabályok szerint dokumentálja. A résztvevő a dokumentáció tartalmával kapcsolatos észrevételét megteheti, azonban annak megtételével nem akadályozhatja a kapcsolattartás lebonyolítását vagy a szakember dokumentációs tevékenységét.

12. A Házirend megsértése esetén a munkatárs az érintettet a szabályok betartására felszólíthatja. A felszólítás eredménytelenségét, valamint az ismételt vagy súlyos házirendsértést az intézmény dokumentálhatja.

13. Ismételt vagy súlyos házirendsértés esetén az intézményvezető vagy szakmai vezető – az eset körülményeinek és a gyermek mindenek felett álló érdekének figyelembevételével – jelzéssel élhet, illetve tájékoztatást adhat a kapcsolattartást elrendelő vagy annak módosítására jogosult bíróság, gyámhatóság vagy más hatáskörrel rendelkező szerv részére, és kezdeményezheti a kapcsolattartás körülményeinek, feltételeinek vagy helyszínének felülvizsgálatát.

14. Amennyiben valamely személy magatartása az intézményben tartózkodó személyek testi épségét vagy biztonságát közvetlenül veszélyezteti, az intézmény munkatársa jogosult a veszélyhelyzet megszüntetéséhez szükséges, jogszerű intézkedések megtételére, szükség esetén külső segítség igénybevételére.

15. A Házirend megsértésével kapcsolatos eseményt – különösen ismételt vagy súlyos szabályszegés esetén – az intézmény írásban dokumentálja. A dokumentáció tartalmazhatja az esemény időpontját, a jelenlévő személyeket, a tapasztalt magatartás tényszerű leírását, a munkatárs intézkedését, az érintett személy reakcióját és – amennyiben releváns – az esemény gyermekre vagy a szolgáltatás biztosítására gyakorolt hatását.

 

A gyermekek védelméről és a gyámügyi igazgatásról   szóló 1997. évi XXXI. törvény 15§ (6) bekezdése alapján a szociális ágazatban, a gyermekjóléti alapellátásban foglalkoztatottakat megilleti, hogy személyüket megbecsüljék, tiszteletben tartsák emberi méltóságukat és személyiségi jogaikat.

  

A kapcsolattartáson történtekkel kapcsolatban a kapcsolattartásra jogosult személy kifogással, 
· panasszal élhet:

· a szakmai vezetőhöz írásban: Kankainé Gergely Gabriella, 7090 Tamási, Kossuth tér 17. 

· a fenntartóhoz írásban: Porga Ferenc elnök Dám Önkormányzati Társulás

7090 Tamási, Nyírfa sor 15. tasi@tobbcelu1.t-online.hu

· az intézmény vezetőjéhez írásban: Szabadosné Vastag Edina 7090 Tamási, Rákóczi utca 1.

· az ellátottjogi képviselőhöz: Kávási Brigitta, Tel.: +36 20/489-9579, e-mail: brigitta.kavasi@ijb.bm.gov.hu

· a gyermekjogi képviselőhöz: Dr. Berdár Valéria Tel: +36 20/489-9633, e-mail: valeria.berdar@ijb.bm.gov.hu 

· betegjogi képviselőhöz: Kávási Brigitta, Tel.: +36 20/489-9579, e-mail: brigitta.kavasi@ijb.bm.gov.hu

· az Alapvető Jogok Biztosának Hivatalához (1387 Budapest Pf.40.)
A 15/1998. (IV.30.) NM rendelet 22.§ (7) pont szerint, ha a hatóság által elrendelt, kapcsolattartási ügyelet szolgáltatás igénybevételével megvalósuló kapcsolattartáson a kapcsolattartásra kötelezett vagy jogosult személy legalább hat hónapon keresztül nem jelenik meg, és elmaradását nem menti ki, a szolgáltatás nyújtását a család- és gyermekjóléti központ vezetője felfüggesztheti arra az időszakra, amíg a kapcsolattartásra kötelezett vagy jogosult személy ismételten nem kezdeményezi a szolgáltatás biztosítását. A felfüggesztésről a család- és gyermekjóléti központ értesíti a bíróságot, a gyámhatóságot, valamint a kapcsolattartásra kötelezett és jogosult személyt. 

A 1997. évi XXXI. törvény a gyermekek védelméről és a gyámügyi igazgatásról
6. § (5) bekezdés szerint a gyermeknek joga van emberi méltósága tiszteletben tartásához, a bántalmazással – fizikai, szexuális vagy lelki erőszakkal –, az elhanyagolással és az információs ártalommal szembeni védelemhez. A gyermek nem vethető alá kínzásnak, testi fenyítésnek és más kegyetlen, embertelen vagy megalázó büntetésnek, illetve bánásmódnak. A kapcsolattartás időtartama alatt bekövetkezett fizikai vagy lelki bántalmazás esetén a család- és gyermekjóléti központ haladéktalanul tájékoztatja a hatósági- és gyámügyi osztályt, valamint rendőrségi feljelentést tesz.

Minden egyéb felmerülő kérdésben, melyet a Házirend nem szabályoz, az intézményvezető rendelkezései az irányadóak.

Tamási, 2026. szeptember 15.
Szabadosné Vastag Edina                                                                Kankainé Gergely Gabriella
       intézményvezető
                                                                               szakmai vezető                                                                                                                                                                                                                                           
Tamási és a Városkörnyéki Önkormányzatok Szociális Integrációs Központja Család-és Gyermekjóléti Központ
7090 Tamási, Kossuth Lajos tér 17. 
E-mail cím: tamasigyermekjoletikozpont@gmail.com
Intézményi Keretmegállapodás Kapcsolattartási Ügyeletre

Ezen Intézményi Keretmegállapodás Kapcsolattartási Ügyeletre (továbbiakban: megállapodás) létrejött a Tamási és a Városkörnyéki Önkormányzatok Szociális Integrációs Központja Család-és Gyermekjóléti Központ, valamint az alábbiakban felsorolt személyek között Kapcsolattartási Ügyelet szolgáltatás igénybevételére: 
Név:…………………………………………………………….......................................... (kapcsolattartásra jogosult személy)
                                                               
Születési név: ………………………………………………………………………………                                                        
Születési hely, idő: ……………………………………………………………………..….

Anyja neve: ………………………………………………………………………………..
Lakcím: …………………………………………………………………………………….
Életvitelszerű tartózkodási hely: …………………………………………………………...

Telefonszám: ………………………………..

Név:……………..………………………………………………………………………….. (kapcsolattartás biztosítására kötelezett személy, a gyermek törvényes képviselője)                                                               
Születési név: ………………………………………………………………………………                                                               
Születési hely, idő: ………………………………………………………………………...

Anyja neve: ………………………………………………………………………………..
Lakcím: …………………………………………………………………………………….
Életvitelszerű tartózkodási hely: ……………………………………………………………

Telefonszám: ………………………………..

A kapcsolattartást biztosító intézmény neve: Tamási és a Városkörnyéki Önkormányzatok Szociális Integrációs Központja 
A kapcsolattartást biztosító intézmény képviselője: 

Kankainé Gergely Gabriella Család-és Gyermekjóléti Központ szakmai vezetője

Tel.: 0620 383 7573

E- mail: tamasigyermekjoletikozpont@gmail.com
Ezen megállapodás mellékletét képezi a Tamási és a Városkörnyéki Önkormányzatok Szociális Integrációs Központjának Kapcsolattartási Ügyelet Házirendje dokumentum, melynek a mai napon egy példányát átvettem, tartalmát megismertem és magamra nézve kötelező érvényűnek fogadtam el. 

A megállapodás létrejött: 

- önkéntes megkeresés alapján,

- hatósági (bírósági vagy gyámhatósági) döntés alapján.

A kapcsolattartást megalapozó hatósági döntést hozó szerv: …………….……………….

A döntés kelte: …………………………………………………………………………….

A döntés száma: ……………………………………………………………………………

Az ellátás módja:

- felügyelt kapcsolattartás,

- nem felügyelt kapcsolattartás.

Ezen megállapodással érintett kiskorú gyermek személyes adatai:  

Név.:…………………………………………………………………………………………

Születési név: ………………………………………………………………………………                                                               
Születési hely, idő: ………………………………………………………………………...

Anyja neve: ………………………………………………………………………………..
Lakcím: …………………………………………………………………………………….
Életvitelszerű tartózkodási hely: ……………………………………………………………

A kapcsolattartásra vonatkozóan a megállapodást aláíró felek az alábbiakról állapodnak meg, melyek betartása mindhárom félre nézve kötelező érvényű: 

A kapcsolattartás kezdetének időpontja: …………………………………………..

A kapcsolattartás időpontja:  ……..………….  napjától kezdődően ………………….  órától  ………óráig.

 Az intézményi ellátás időtartama: 

- határozott, ……………….……………………………………………………………. napig.

- határozatlan. 

A gyermek kapcsolattartásra történő átadásának – átvételének helye, időpontja, az átadó személy megnevezése: ………………………………………………………………………………………………….

A kapcsolattartást követően a gyermek átadásának- átvételének helye, időpontja, az átvevő személy megnevezése:

………………………………………………………………………………………………….

A központ szakmai vezetője engedélyezheti, hogy a kapcsolattartáson – a központ megítélése alapján- két felügyelő személy legyen jelen.

Az elmaradt kapcsolattartás pótlása a kapcsolattartásra jogosult vagy a kapcsolattartás biztosítására kötelezett személy írásbeli kérelmére történik, melyet szkennelve, e- mail-ben, a tamasigyermekjoletikozpont@gmail.com vagy a 7090 Tamási, Nyírfa sor 15. sz. alá személyesen vagy postai úton eljuttatott levélben kell kérni, a kapcsolattartást elrendelő hatósági döntésben foglaltak figyelembe vételével. 

 Egyéb:………………………………………………………………………………………

Az ellátás igénybevételének helye: Tamási és a Városkörnyéki Önkormányzatok Szociális Integrációs Központja Család-és Gyermekjóléti Központ, 7090 Tamási, Kossuth tér 17. 

A kapcsolattartásra kijelölt helyiségben a kapcsolattartás időtartama alatt a kapcsolattartásra jogosult személy, a kapcsolattartásban érintett gyermek és a kapcsolattartást segítő / felügyelő személy tartózkodhat. 

A felek vállalják, hogy akadályoztatásuk esetén, a kapcsolattartás akadályáról 24 órával a kapcsolattartás kezdő időpontját megelőzően egymást és a család- és gyermekjóléti központot, hitelt érdemlő módon írásban (pl.: e- mail, sms) értesítik. 

A kapcsolattartásban érintett gyermek és a kapcsolattartás biztosítására kötelezett személy a kapcsolattartás kezdeti időpontját követő 15 perc után, amennyiben a kapcsolattartásra jogosult személy nem érkezik meg, elhagyhatják a központ területét. Ezen kapcsolattartás pótlására nem kerül sor. 

A család- és gyermekjóléti központ e- mail címe: tamasigyermekjoletikozpont@gmail.com, a család- és gyermekjóléti központ telefonszáma: 06 30 527 7265.
A kapcsolattartásról kép- és hangfelvétel nem készíthető.

A kapcsolattartást, a segítő/felügyelő személy, kizárólag a gyermek mindenek felett álló érdekében megszakíthatja és/vagy lezárhatja. Ennek tényét (okát, időpontját) a felügyelő személy a kapcsolattartási naplóban rögzíti.

Amennyiben a kapcsolattartásra jogosult személy a gyermek előtt, a gondozó szülőre becsmérlő kifejezéseket használ, akkor a kapcsolattartást a másodszori figyelmeztetés szükségessége esetén a kapcsolattartást felügyelő személy lezárja.

A kapcsolattartásra nem engedünk be tudatmódosító szer hatása alatt álló, agresszív vagy bármely módon provokatív, veszélyeztető viselkedést tanúsító személyt, aki a kapcsolattartás békés, nyugodt, biztonságos légkörét megzavarja. Az ilyen jellegű zavaró magatartás a kapcsolattartás azonnali leállítását vonja maga után.
Az ellátás megszüntetésének módja:

- határozott idő lejárta,

- hatósági döntés a megszüntetésről,

- önkéntes megkeresés esetén az igény megszűnése,

- a szakmai vezető a gyermek mindenek felett álló érdekében történő ilyen irányú döntéshozatala a kapcsolattartási ügyelet házirendjének és az együttműködési keretmegállapodás súlyos megsértése esetén.

A kapcsolattartáson történtekkel kapcsolatban a kapcsolattartásra jogosult személy kifogással, 
panasszal élhet:

· a szakmai vezetőhöz írásban: Kankainé Gergely Gabriella, 7090 Tamási, Kossuth tér 17. 
· a fenntartóhoz írásban: Porga Ferenc elnök Dám Önkormányzati Társulás

7090 Tamási, Nyírfa sor 15. tasi@tobbcelu1.t-online.hu
· az intézmény vezetőjéhez írásban: Szabadosné Vastag Edina 7090 Tamási, Rákóczi utca 1.

· az ellátottjogi képviselőhöz: Kávási Brigitta, Tel.: +36 20/489-9604, e-mail: kavasi.brigitta@ijsz.eum.gov.hu 
· a gyermekjogi képviselőhöz: Dr. Berdár Valéria Tel: +36 20/489-9633, e-mail: berdar.valeria@ijsz.eum.gov.hu 

· betegjogi képviselőhöz: Ham Boglárka, Tel.: +36 20/489-9579, e-mail: ham.boglarka@ijsz.eum.gov.hu 
· az Alapvető Jogok Biztosának Hivatalához (levelezési cím: 1387 Budapest Pf.40., telefonszám: +36 1/475-7100)
Alulírottak, ………………………………………………………………………….., mint kapcsolattartásra jogosult személy és …………………………………………………………………………………………..., mint kapcsolattartás biztosítására kötelezett személy, a gyermek törvényes képviselője nyilatkozom, hogy a szakmai vezető tájékoztatását, a kapcsolattartásra vonatkozó házirendet és az intézményi keretmegállapodást kapcsolattartási ügyeletre megismertem és azok egy példányát átvettem és magamra nézve kötelező érvényűnek fogadom el. 

Tamási, 2026. 
….................................................
                                     …………………………………….  kapcsolattartásra jogosult személy                    kapcsolattartás biztosítására kötelezett személy       
…………………………………

Kankainé Gergely Gabriella

szakmai vezető
